**ELŐTERJESZTÉS**

**Szombathely Megyei Jogú Város Közgyűlésének 2025. május 29-i rendes ülésére**

**Javaslat ingatlanokkal kapcsolatos döntések meghozatalára**

1. **Javaslat a 2690 hrsz.-ú ingatlant érintő ingyenes használati jogviszony meghosszabbítására**

Tájékoztatom a Tisztelt Közgyűlést, hogy Szombathely MJV Önkormányzata és a Vas Vármegyei Szakképzési Centrum a Közgyűlés 133/2020. (VI. 25.) Kgy. sz. határozata alapján 2020. augusztus 1. napjától 2025. július 31. napjáig tartó 5 év határozott időtartamra ingyenes használati szerződést kötött a szombathelyi 2690 hrsz.-ú, természetben a Markusovszky Lajos u. 6. szám alatti, kivett „sporttelep” megnevezésű ingatlan mintegy 3200 m² nagyságú zöldterületi részére vonatkozóan, a Savaria Szakgimnázium és Kollégium szabadtéri sportolási lehetőségének biztosítása céljából.

A Vas Vármegyei Szakképzési Centrum a középiskola testnevelés óráinak megvalósítása, a diákok sportolási lehetőségeinek, pályaigényeinek biztosítása érdekében az ingyenes használati megállapodás 5 évvel történő meghosszabbítását kezdeményezte Önkormányzatunknál.

A nemzeti vagyonról szóló 2011. évi CXCVI. törvény (továbbiakban: Mötv.) 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján 3 éves időtartamot meghaladó ingyenes használatot engedélyezni a közgyűlés jogosult.

Fentiek alapján javaslom az ingatlan ingyenes használati jogviszonyának meghosszabbítását 2026. augusztus 1. napjától 2031. július 31. napjáig tartó 5 éves határozott időtartamra.

1. **Javaslat a SZOVA Nonprofit Zrt. tulajdonában lévő szombathelyi 10427/48 hrsz.-ú ingatlan adásvételi szerződésének jóváhagyására**

Szombathely Megyei Jogú Város Közgyűlése a 210/2024. (IX.26.) Kgy. sz. határozatában felhatalmazta a SZOVA Nonprofit Zrt. vezérigazgatóját, hogy a társaság pénzügyi helyzetének stabilizálása érdekében a Szombathely 10427/43, 10427/46, 10427/48 hrsz.-ú, Szt. Quirinus utcai ingatlanokat Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelete (továbbiakban: Vagyonrendelet) és a SZOVA NZrt. ingatlan- és ingó vagyontárgyainak értékesítésére vonatkozó belső szabályzata szerinti eljárás keretében értékesítse, azzal, hogy az adásvételi szerződések megkötéséhez a Közgyűlés jóváhagyása szükséges.

A Közgyűlés a 16/2025. (I. 30.) Kgy. sz. határozatával a 10427/43 hrsz.-ú, valamint a 10427/46 hrsz.-ú földrészletek értékesítését az ingatlan-adásvételi szerződésekben foglalt feltételekkel már jóváhagyta.

A SZOVA Nonprofit Zrt. a 10427/48 hrsz.-ú ingatlan vonatkozásában a pályázati eljárást lebonyolította, a pályázati határidő lejártáig egy ajánlattevő, a Bereczki Építőipari és Kereskedelmi Kft. (9700 Szombathely, Mátyás király u. 18.) nyújtott be pályázati ajánlatot.

Az ajánlatot az Igazgatóság 37/2025. (V.13.) sz. IG határozatában érvényesnek minősítette, és felkérte a vezérigazgatót, hogy gondoskodjon az érvényes pályázatot benyújtott ajánlattevő részvételével a licittárgyalás megtartásáról, egyúttal felhatalmazta a vezérigazgatót, hogy eredményes eljárás esetén az ingatlan adásvételi szerződés tervezetét terjessze az Igazgatóság és Szombathely Megyei Jogú Város Közgyűlése elé jóváhagyás céljából.

A liciteljárás eredményes volt, a Szombathely 10427/48 hrsz.-ú ingatlan megvásárlására vonatkozóan a Bereczki Kft. 55.354.331,- Ft + ÁFA ajánlatot tett.

A licit nyertese az adásvételi szerződést a licittől számított 15 napon belül köteles megkötni.

Fentiek alapján javaslom a Tisztelt Közgyűlésnek, hogy a Szombathely, 10427/48 helyrajzi számú ingatlan adásvételi szerződését az előterjesztés 1. számú mellékletével megegyező tartalommal hagyja jóvá, és hatalmazza fel az Igazgatóság elnökét az ingatlan adásvételi szerződés aláírására.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjen.

**Szombathely, 2025. május 21.**

 **/: Dr. Nemény András :/**

**I.**

**Határozati javaslat**

**…./2025. (V.29.) Kgy. számú határozat**

1. Szombathely Megyei Jogú Város Közgyűlése a Vas Vármegyei Szakképzési Centrum Szombathely, Markusovszky Lajos utca 6. szám, 2690 hrsz. alatti ingatlan 3200 m2 nagyságú részére vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdése, a Magyarország helyi önkormányzatairól szóló 2011. évi CLXXXIX. törvény 13. § 15. pontja, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontja alapján 2031. július 31. napjáig terjedő határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

1. A Közgyűlés felhatalmazza a polgármestert az ingyenes használatra vonatkozó szerződés módosításának aláírására.

**Felelős:**  Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**II.**

**Határozati javaslat**

**…./2025. (V.29.) Kgy. számú határozat**

1. Szombathely Megyei Jogú Város Közgyűlése megtárgyalta a SZOVA Nonprofit Zrt. tulajdonában álló Szombathely 10427/48 helyrajzi számú földrészlet értékesítésére vonatkozó előterjesztést, és az ingatlan értékesítését az előterjesztés 1. számú mellékletét képező adásvételi szerződésben foglalt feltételekkel jóváhagyja.
2. A Közgyűlés felhatalmazza a SZOVA Nonprofit Zrt. Igazgatóságának elnökét az adásvételi szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Kovács Cecília, a SZOVA NZrt. vezérigazgatója

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Dr. Károlyi Ákos, a SZOVA NZrt. Igazgatóságának elnöke)

**Határidő:** azonnal